ຄະນະໂຄສະນາອົບຮົມແຂວງຫົວພັນ, ແຂວງຫຼວງພະບາງ ແລະ ຄະນະໂຄສະນາສຶກສາພັກແຂວງເຊີນລາ
ໃນລະຫວ່າງວັນທີ 25-28 ກໍລະກົດ 2022 ຜ່ານມານີ້ ຄະນະໂຄສະນາອົບຮົມແຂວງຫົວພັນ ແລະ ຫຼວງພະບາງ ໄດ້ໄປເຄື່ອນໄຫວຢ້ຽມຢາມພົບປະແລກປ່ຽນບົດຮຽນກັບຄະນະໂຄສະນາສຶກສາພັກແຂວງເຊີນລາ ໃນເວລາ 9 ໂມງເຊົ້າຂອງວັນທີ 25 ກໍລະກົດ 2022 ຄະນະໂຄສະນາອົບຮົມແຂວງຫົວພັນ ໄດ້ອອກເດີນທາງຈາກແຂວງຫົວພັນໂດຍໄດ້ຜ່ານດ່ານ ບ້ານດ່ານ-ຊຽງເຂືອງ ເມືອງແອດແຂວງຫົວພັນ ນໍາໂດຍສະຫາຍ ຕົງລີເຕັ່ງ ກຳມະການພັກແຂວງ, ຫົວໜ້າຄະນະໂຄສະນາອົບຮົມແຂວງພ້ອມດ້ວຍຄະນະທິມງານ ທັງໝົດ 10 ສະຫາຍ , ຍີງ 03 ສະຫາຍ, ໂດຍມີການຕ້ອນຮັບຂອງຄະນະໂຄສະນາສຶກສາພັກຂອງແຂວງເຊີນລາຢູ່ດ່ານ ບ້ານດ່ານ-ຊຽງເຂືອງ.
ຄະນະໂຄສະນາອົບຮົມແຂວງຫົວພັນ ເຄື່ອນໄຫວຢ້ຽມຢາມ ຄະນະໂຄສະນາສຶກສາ ແຂວງແທັງຮວ່າ
ໂດຍປະຕິບັດຕາມບົດບັນທຶກຮ່ວມມື ລະຫວ່າງ ຄະນະໂຄສະນາອົບຮົມແຂວງຫົວພັນ ແລະ ຄະນະໂຄສະນາ ສຶກສາ ແຂວງແທັງຮວ່າຂອງ ສສ ຫວຽດນາມ ລົງນາມ ໃນຄັ້ງວັນທີ 10 ຕຸລາ 2017. ໃນລະຫວ່າງວັນທີ 2-4 ສິງຫາ ຜ່ານມານີ້ ຄະນະໂຄສະນາອົບຮົມແຂວງຫົວພັນ ເຄື່ອນໄຫວຢ້ຽມຢາມພົບປະແລກປ່ຽນບົດຮຽນກັບຄະນະໂຄສະນາສຶກສາ ແຂວງແທັງຮວ່າຂອງ ສສ ຫວຽດນາມ. ໃນເວລາ 7 ໂມງເຊົ້າຂອງ ວັນທີ 2 ສິງຫາ 2022 ຄະນະໂຄສະນາອົບຮົມແຂວງຫົວພັນ ໄດ້ອອກເດີນຈາກແຂວງຫົວພັນ ໂດຍຜ່ານດ່ານ ສາກົນນໍ້າໂສຍ-ນາແມວ ເມືອງວຽງໄຊ ແຂວງຫົວພັນ ນໍາໂດຍ ສະຫາຍ ຕົງລິເຕັ່ງ ກໍາມະການພັກແຂວງ, ຫົວໜ້າຄະນະໂຄສະນາອົບຮົມແຂວງຫົວພັນ ພ້ອມດ້ວຍ ທີມງານ ທັງໝົດ 10 ສະຫາຍ , ຍິງ 3 ສະຫາຍ, ໂດຍມີການຕ້ອນຮັບຂອງຄະນະໂຄສະນາສຶກອົບຮົມຂອງແຂວງແທັງຮວ່າ ຢູ່ທີດ່ານສາກົນນໍ້າໂສຍ-ນາແມວ.
ໃນເວລາ 8 ໂມງເຊົ້າຂອງວັນທີ 3 ສິງຫາ 2022 ຄະນະໂຄສະນາອົບຮົມແຂວງຫົວພັນ ແລະ ຄະນະ ໂຄສະນາສຶກສາ ແຂວງແທັງຮ່ວາຂອງ ສ ສ ຫວຽດນາມ ໄດ້ເຂົ້າຂ່ໍ່ານັບ ແລະ ວາງພວງມາລາ ອານຸສາວະລີ ປະທານ ໂຮ່ຈິມິນ, ເວລາ 9 ໂມງ 00 ນາທີ່ ກອງປະຊຸມ ພົບປະແລກປ່ຽນບົດຮຽນ ໄດ້ເປີດຂຶ້ນທີ່ຫ້ອງປະຊຸມ ຂອງຄະນະໂຄສະນາສຶກສາພັກ ແຂວງແທັງຮ່ວາ ໂດຍການເຂົ້າຮ່ວມ ຂອງສະຫາຍ ດ້າວ ຊວນອຽນ ຄະນະປະຈໍາພັກແຂວງ, ຫົວໜ້າຄະນະໂຄສະນາສຶກສາພັກ ແຂວງແທັງຮວ່າ ແລະ ສະຫາຍ ຕົງລິເຕັ່ງ ກໍມະການພັກແຂວງ, ຫົວໜ້າຄະນະໂຄສະນາອົບຮົມ ພ້ອມດ້ວຍທິມງານເຂົ້າຮ່ວມທັງໝົດ 24 ສະຫາຍ, ຍິງ 6 ສະຫາຍ.
ໃນພິທີດັ່ງກ່າວກ່ອນອື່ນ ສະຫາຍ ດ້າວ ຊວນອຽນ ຄະນະປະຈໍາພັກແຂວງ, ຫົວໜ້າຄະນະໂຄສະນາສຶກສາພັກ ແຂວງແທັງຮວ່າໄດ້ມີຄໍາເຫັນກ່າວຕ້ອນຮັບ ຄະນະຜູ້ແທນທີ່ມາຈາກຄະນະໂຄສະນາອົບຮົມແຂວງຫົວພັນ ພ້ອມທັງຜ່ານບົດລາຍງານໝາກຜົນຂອງການຮ່ວມມືໃນໄລະຍະ 1 ປີຜ່ານມາຕໍ່ກອງປະຊຸມ, ຈາກນັ້ນ ສະຫາຍ ຕົງລິເຕັ່ງ ກໍາມະການພັກແຂວງ, ຫົວໜ້າຄະນະໂຄສະນາອົບຮົມແຂວງກໍ່ໄດ້ ລາຍງານສະພາບລວມຂອງແຂວງຫົວພັນ ແລະ ສະພາບການຈັດຕັ້ງປະຕິບັດວຽກງານ ຂອງຄະນະໂຄສະນາອົບຮົມແຂວງຫົວພັນໂດຍທໍ້ຕໍ່ທີ່ປະຊຸມ, ຕໍ່ມາຄະນະຜູ້ແທນທັງສອງຝ່າຍກໍ່ໄດ້ມີຄໍາເຫັນປຶກສາຫາລື ແລກປ່ຽນບົດຮຽນເຊິ່ງກັນ ແລະ ກັນເພື່ອເຮັດໃຫ້ການດໍາເນີນວຽກວຽກໂຄສະນາອົບຮົມທັງສອງຝ່າຍໃນຕໍ່ໜ້າໄດ້ຮັບການຈັດຕັ້ງປະຕິບັດ ແລະ ມີຜົນສໍາເລັດຕາມໜ້າທີ່ການເມືອງໃນໄລຍະໃໝ່, ຜູ້ແທນທັງສອງຝ່າຍໄດ້ເຫັນດີ ເປັນເອກະພາບໃນການສ້າງບົດບັນທຶກຊ່ວຍຈໍາໃນຄັ້ງນີ້ເຊິ່ງມີເນື້ອໃນດັ່ງນີ້:
1. ສອງຝ່າຍສືບຕໍ່ສົ່ງເສີມວຽກງານໂຄສະນາ, ສຶກສາມູນເຊື້ອ ໃຫ້ພະນັກງານ, ສະມາຊິກພັກ ແລະ ປະຊາຊົນ, ພິເສດ ແມ່ນບັນດາຄົນລຸ້ນໜຸ່ມ ທີ່ມີຄວາມຮັບຮູ້ອັນເລີກເຊິ່ງ ກ່ຽວກັບມູນເຊື້ອ, ປະຫວັດສາດການປະຕິວັດ ແລະ ການເພີ່ມພູນຄູນສ້າງ ສາຍພົວ ພັນມິດຕະພາບອັນຍິ່ງໃຫຍ່, ການຮ່ວມມືຮອບດ້ານ ລະຫວ່າງ ສອງແຂວງ ເວົ້າລວມ, ເວົ້າສະເພາະ ການຮ່ວມມືຮອບ ດ້ານ ລະຫວ່າງ ສອງປະເທດ ລາວ - ຫວຽດນາມ, ລະຫວ່າງ ສອງແຂວງຫົວພັນ - ແທັງຮວ່າ ໃຫ້ນັບມື້ນັບພັດທະນາ ຂຶ້ນເລື່ອຍໆ.
2. ສອງຝ່າຍ ເປັນເອກະພາບ ໃນການກໍ່ສ້າງແຜນການໂຄສະນາລວມ ຕໍ່ກັບວິທີການ, ເນື້ອໃນ, ຮູບແບບທີ່ ເຫນາະສົມ ໃຫ້ແຕ່ລະເປົ້າໝາຍຕົວຈິງ, ແນໃສ່ຍົກສູງສະຕິຂອງພະນັກງານ, ປະຊາຊົນສອງຝ່າຍ ໃນວຽກງານການປະ ຕິບັດ ຂໍ້ຕົກລົງ ລະຫວ່າງ ສອງປະເທດ, ບົດບັນທຶກ ຂອງສອງແຂວງ ແລະ ຂໍ້ກໍານົດຂອງກົດໝາຍ ກ່ຽວກັບວຽກ ງານຊາຍແດນ.
3. ແຕ່ລະປີ, ສອງຝ່າຍຈະເປັນເຈົ້າການແລກປ່ຽນຂໍ້ມູນຂ່າວສານ, ແລກປ່ຽນບົດຮຽນ ກ່ຽວກັບວຽກງານກໍ່ສ້າງພັກ, ລະບົບການເມືອງ, ການພັດທະນາເສດຖະກິດ - ສັງຄົມ, ການຊ່ວຍເຫຼືອເຊິ່ງກັນ ແລະ ກັນ, ຜັນຂະຫຍາຍ ບັນດາກິດຈະການ, ເຄື່ອນໄຫວຮ່ວມມື ກັບບັນດາຮູບແບບ ໃຫ້ມີຄວາມຫຼາກຫຼາຍ.
4. ແຕ່ລະປີ ແມ່ນພັດປ່ຽນກັນເປັນເຈົ້າພາບ, ແຕ່ລະຝ່າຍແຕ່ງຕັ້ງຄະນະເຮັດວຽກ ໂດຍການນໍາຄະນະເປັນຫົວໜ້າຄະນະມາເຮັດວຽກ, ແລກປ່ຽນສະພາບການ ແລະ ວາງແຜນການຮ່ວມມືໃນແຕ່ລະປີ.
5. ພິເສດ, ປີ 2022 ສອງຝ່າຍເອກະພາບແຕ່ງຕັ້ງຄະນະເຂົ້າຮ່ວມ ບັນດາກິດຈະກໍາ ການຕ່າງປະເທດ, ແລກປ່ຽນວັດທະນະທໍາ, ກິລາ, ເພື່ອສະເຫຼີມສະຫຼອງ ວັນສ້າງຕັ້ງສາຍພົວພັນການທູດ ຄົບຮອບ 60 ປີ (05/09/1962 - 05/09/2022) ແລະ ວັນເຊັນສົນທິສັນຍາ ການຮ່ວມມື ລາວ -ຫວຽດນາມ ຄົບຮອບ 45 ປີ (18/07/2/1977 -18/07/2022) ໂດຍສອງແຂວງຈັດຕັ້ງ.
ຕອນທ້າຍຂອງກອງປະຊຸມຄະນະຜູ້ແທນ ສອງແຂວງກໍ່ໄດ້ມອບຂອງ ທີລະນຶກ, ໃບຍ້ອງຍໍໃຫ້ກັນແລະກັນຢ່າງມີຄວາມໝາຍ ແລະ ບັນຍາກາດອັນອົບອຸ່ນ, ກອງປະຊຸມແລກປ່ຽນບົດຮຽນລະຫວ່າງຄະນະໂຄສະນາອົບຮົມ ສອງແຂວງ ຫົວພັນແທັງຮ່ວາໄດ້ປິດລົງໃນເວລາ 11 ໂມງເຊົ້າຂອງວັນດຽວກັນນັ້ນ.
ເວລາ 8 ໂມງເຊົ້າຂອງວັນທີ່ 4 ສິງຫາ 2022 ຄະນະຜູ້ແທນ ຄະນະໂຄສະນາອົບຮົມສຶກສາພັກ ແຂວງແທັງຮ່ວາ ໄດ້ນໍາສົ່ງຄະນະຜູ້ແທນຂອງຄະນະໂຄສະນາອົບຮົມແຂວງຫົວພັນທີ່ດ່ານສາກົນນໍ້າໂສຍ-ນາແມວ ເມືອງວຽງໄຊ ແຂວງຫົວພັນ.
ໃນຕອນເຊົ້າວັນທີ 2 ສິງຫາ 2022 ນີ້ ຢູ່ທີ່ຫໍວັດທະນະທຳແຂວງ ໄດ້ຈັດພິທີປາຖະກະຖາເລົ່າມູນເຊື້ອ ປີສາມັກຄີມິດຕະພາບລາວ-ຫວຽດນາມ, ຫວຽດ - ລາວປີ 2022 ຢູ່ທີ່ຫໍວັດທະນະທຳແຂວງ ໃຫ້ກຽດປາຖະກະຖາ ໂດຍທ່ານ ພຸດພັນ ແກ້ວວົງໄຊ ຄະນະປະຈຳພັກແຂວງ ຮອງເຈົ້າແຂວງ-ແຂວງຫົວພັນ ມີການນຳແຂວງ, ສະພາປະຊາຊົນແຂວງ, ການນຳເມືອງຊໍາເໜືອ, ອາດີດການນຳ, ຫົວໜ້າ-ຮອງຫົວໜ້າພະແນກການ, ສະມາຄົມຄົນຫວຽດນາມທີ່ອາໄສຢູ່ແຂວງຫົວພັນ ແລະ ພະນັກງານລັດຖະກອນ ເຂົ້າຮ່ວມ.
ປີ 2022 ແມ່ນປີສາມັກຄີມິດຕະພາບລາວ-ຫວຽດນາມ, ຫວຽດ-ລາວ ຄື: ວັນສ້າງຕັ້ງສາຍພົວພັນການທູດຄົບຮອບ 60 ປີ (5 ກັນຍາ 1962 – 5 ກັນຍາ 2022) ແລະ ວັນສົນທິສັນຍາມິດຕະພາບ ແລະ ການຮ່ວມມື ຄົບຮອບ 45 ປີ (18 ກໍລະກົດ 1977-18 ກໍລະກົດ 2022) ເພື່ອເປັນການຈາລຶກຄຸນງາມຄວາມດີຂອງພັກ-ລັດ ແລະ ປະຊາຊົນ ລາວ-ຫວຽດນາມອ້າຍນ້ອງ ທີ່ມີບັນພະບູລຸດດັ່ງປະທານ ໂຮ່ຈີ່ມິນ, ປະທານໄກສອນ ພົມວິຫານ ແລະ ປະທານສຸພານຸວົງ ເປັນແວ່ນແຍງ ແລະ ເປັນຜູ້ລິເລີ່ມສາຍພົວພັນຮ່ວມມື ຊຶ່ງໄດ້ໃຫ້ການຊ່ວຍເຫຼືອອັນໃຫຍ່ຫຼວງ ແລະ ລໍ້າຄ່າໃນໄລຍະຕໍ່ສູ້ປົດປ່ອຍຊາດ ກໍຄື ພາລະກິດແຫ່ງການປົກປັກຮັກສາ ແລະ ສ້າງສາພັດທະນາປະເທດ ສປປ ລາວ ເປັນການປະກອບສ່ວນຂອງປະຊາຊົນລາວບັນດາເຜົ່າ ເຂົ້າໃນການທ້ອນໂຮມປະເທດຫວຽດນາມ ໃຫ້ເປັນອັນໜຶ່ງອັນດຽວໃນເມື່ອກ່ອນ ແລະ ການປົກປັກຮັກສາ, ສ້າງສາພັດທະນາປະເທດ ສາທາລະນະລັດສັງຄົມນິຍົມ ຫວຽດນາມ ໃນປັດຈຸບັນ. ຕະຫລອດໄລຍະປະຫວັດສາດ 60 ປີແຫ່ງສາຍພົວພັນທາງການທູດ, ການຮ່ວມມືຮອບດ້ານ ຫວຽດນາມ-ລາວ ໄດ້ຮັບການເພີ່ມພູມຄູນສ້າງ ເເລະ ເສີມຂະຫຍາຍຢ່າງບໍ່ຢຸດຢັ້ງ ສາມາດບັນລຸໝາກຜົນສຳຄັນໃນຂົງເຂດການເມືອງ, ວຽກງານປ້ອງກັນຊາດ-ປ້ອງກັນຄວາມສະຫງົບສຸກ, ເສດຖະກິດ, ວັດທະນະທໍາ, ການສຶກສາ, ການຮ່ວມມື ຊ່ວຍເຫລືອເຊິ່ງກັນ ແລະ ກັນລະຫວ່າງບັນດາອົງການຂອງພັກ-ລັດ ແລະ ບັນດາທ້ອງຖິ່ນລະຫວ່າງ ລາວ-ຫວຽດນາມ, ຫວຽດນາມ-ລາວ ຍາມໃດກໍ່ໄດ້ຮັບການເພີ່ມທະວີ, ບັນລຸໝາກຜົນຕົວຈິງໃນຫລາຍດ້ານ ເຊິ່ງຜົນປະໂຫຍດຫລາຍຢ່າງ, ໄດ້ປະກອບສ່ວນສຳຄັນເຂົ້າໃນການພັດທະນາຊີວິດການເປັນຢູ່ຂອງປະຊາຊົນສອງປະເທດໃຫ້ນັບມື້ນັບຮັ່ງມີເຂັ້ມແຂງ. ເຫດການປະຫວັດສາດ ທີ່ສໍາຄັນໃນການພົວພັນລະຫວ່າງສອງປະເທດ ແມ່ນເກີດຈາກການຕໍ່ສູ້ໃນສະໜາມລົບການເມືອງ, ການທູດ ໄປຄຽງຄູ່ກັບສະໜາມຮົບບທາງການທະຫານ ຂອງກຳລັງປະຕິວັດ ຂອງສອງປະເທດ.ລາວ-ຫວຽດນາມ ຫວຽດນາມ-ລາວ ໄດ້ເສີມຂະຫຍາຍສາຍພົວພັນພິເສດ ບົນຈິດໃຈແຫ່ງຄວາມສາມັກຄີ, ຄວາມສໍາພັນສູ້ຮົບ ອັນເປັນມູນເຊື້ອ ເພື່ອຮັບປະກັນໃຫ້ການພົວພັນ ລາວ-ຫວຽດ ນາມ ຂະຫຍາຍຕົວຮອບດ້ານ ແລະ ເຂົ້າສູ່ລວງເລິກ, ສອງພັກ-ສອງລັດ ລາວ-ຫວຽດນາມ ໄດ້ເປັນເອກະພາບກັນຕົກລົງໃຫ້ມີການເຊັນ “ສົນທິສັນຍາມິດຕະພາບ ແລະ ການຮ່ວມມື ຊຶ່ງເນື້ອໃນສົນທິສັນຍາ ໄດ້ບັນຍັດໄວ້ວ່າ “ ສອງຝ່າຍຢືນຢັນວ່າ ອອກແຮງປົກປັກຮັກສາ ແລະ ເສີມຂະຫຍາຍສາຍພົວພັນພິເສດລາວ-ຫວຽດນາມ, ເພີ່ມທະວີຄວາມສາມັກຄີ ແລະ ຄວາມໄວ້ເນື້ອເຊື່ອໃຈກັນ ຢ່າງບໍ່ຢຸດຢັ້ງ, ຮ່ວມມືອັນຍາວນານ ແລະ ຊ່ວຍເຫຼືອກັນ ໃນທຸກດ້ານ ບົນຈິດໃຈຂອງລັດທິສາກົນກຳມະຊີບ ແລະ ຕາມຫຼັກການສະເໝີພາບອັນສົມບູນ, ເຄົາລົບເອກະລາດ, ສິດເປັນເຈົ້າ ແລະ ຜືນແຜ່ນດິນອັນຄົບຖ້ວນ ຂອງກັນ ແລະ ກັນ, ເຄົາລົບວຽກງານພາຍໃນຂອງກັນ ”. ນັ້ນ ແມ່ນການຢືນຢັນ ແລະ ສ່ອງແສງອອກຢ່າງຈະແຈ້ງ ເຖິງການຫັນເອົາບັນດາໝາກຜົນ ຂອງການປະຕິວັດ, ເຈດຈໍານົງ, ຄວາມມຸ້ງມາດປາຖະ ໜາ ຂອງປະຊາຊົນ ທັງສອງປະເທດ ໃນການສືບຕໍ່ເສີມຂະຫຍາຍ ແລະ ຍົກລະດັບການພົວພັນ ລາວ-ຫວຽດນາມ ທີ່ບໍ່ຄືໃຜ ແລະ ບໍ່ມີໃຜຄື ຫຼື ໜຶ່ງບໍ່ມີສອງ. ການຮ່ວມມື ລະຫວ່າງສອງຝ່າຍ ແຂວງຫົວພັນ ແລະ ບັນດາແຂວງຂອງ ສສ ຫວຽດນາມ ມີ 21 ແຂວງ, 1 ນະຄອນຫຼວງ, 2 ກອງ ບັນຊາການທະຫານເຂດ 2 ແລະ ເຂດ 4, ການຮ່ວມມືລະດັບເມືອງຂອງແຂວງຫົວພັນ ກັບບັນດາເມືອງ, ນະຄອນຂອງ ສສ ຫວຽດນາມມີ 16 ເມືອງ, 3 ນະຄອນຫຼວງ. ໄລຍະແຕ່ປີ 2016-2020 ລັດຖະບານ ແລະ ແຂວງຫົວພັນ ໄດ້ຄົ້ນຄ້ວາ ອະນຸຍາດ ການລົງທຶນຈາກ ປະເທດຫວຽດນາມຄື: ກິດຈະການສໍາປະທານ ໄດ້ທັງຫມົດ 16 ໂຄງການ ມີມູນ ຄ່າ 64 ລ້ານກວ່າໂດລາ ທຶນຈົດທະບຽນ 31ລ້ານກວ່າໂດລາ ໃນນີ້; ຂັ້ນສູນກາງອະນຸມັດມີ 3 ໂຄງການ ມີມູນຄ່າ 38 ລ້ານກວ່າໂດລາ ຂັ້ນແຂວງ ອະນຸຍາດມີ 13 ໂຄງການ ມີມູນຄ່າ 25 ລ້ານກວ່າໂດລາ. ໄລຍະປີ 2016-2020, ມີພະນັກງານ ແລະ ນັກສຶກສາຈາກແຂວງຫົວພັນໄດ້ຮັບທຶນການສຶກສາຈາກລັດຖະບານ ສສ ຫວຽດນາມ ແລະ ບັນດາແຂວງໄປສຶກສາຢູ່ທີ່ປະເທດ ສສ ຫວຽດນາມລວມ ທັງຫມົດມີ 1.665 ຄົນ. ອົງຄະນະພັກ, ອົງການປົກຄອງ ແລະ ປະຊາຊົນບັນດາເຜົ່າຂອງແຂວງຫົວພັນ ແລະ ບັນດາ ແຂວງ ສສ ຫວຽດນາມ, ໂດຍສະເພາະແມ່ນບັນດາແຂວງຕິດຈອດຊາຍແດນ ໄດ້ປັບປຸງພື້ນຖານໂຄງລາງ, ພັດທະນາຊີວິດການເປັນຢູ່ດີຂຶ້ນ, ນໍາເອົາການພົວພັນຮ່ວມມື ນັບມື້ເຂົ້າສູ່ລວງເລິກ ແລະ ປະກົດຜົນເປັນຈິງ.
ຄະນະໂຄສະນາອົບຮົມແຂວງຫົວພັນສໍາເລັດການຝຶກອົບຮົມວຽກງານ ໄອທີ
ໃນວັນທີ 16-17 ພຶດສະພາ 2022 ຜ່ານມານີ້, ກົມຂໍ້ມູນຂ່າວສານ ຄະນະໂຄສະນາອົບຮົມສູນກາງພັກໄດ້ປະສານສົມທົບກັບຄະນະໂຄສະນາອົບຮົມແຂວງຫົວພັນ ເປີດຊຸດອົບຮົມວຽກງານ ໄອທີ ຢູ່ຄະນະໂຄສະນາອົບຮົມແຂວງຫົວພັນ ເພື່ອສ້າງຄວາມເຂັ້ມແຂງໃຫ້ພະນັກງານ - ລັດຖະກອນຮັບຮູ້ເຂົ້າໃຈເຖິງວຽກງານໄອທີເພື່ອນໍາໄປຈັດຕັ້ງປະຕິບັດເຂົ້າໃນວຽກງານຕົວຈິງ ເຊີ່ງພິທີດັ່ງກ່າວໄດ້ເປີດຂຶ້ນຢ່າງເປັນທາງການໃນເວລາ 9 ໂມງ 00 ຂອງວັນທີ 16 ພຶດສະພາ 2022 ທີຫ້ອງ ປະຊຸມຊັ້ນ IV ຫ້ອງວ່າການ ແຂວງຫົວພັນຫຼັງເກົ່າພາຍໃຕ້ການເປັນປະທານຂອງ ສະຫາຍຕົ່ງລີເຕັ່ງ ກໍາມະການພັກແຂວງ, ຫົວໜ້າຄະນະໂຄສະນາອົບຮົມແຂວງ ແລະ ສະຫາຍ ນ ມອນສະຫວັນ ແສນໄຕ ຮອງຫົວໜ້າກົມຂໍ້ມູນຂ່າວສານ ພ້ອມດ້ວຍທິມງານ ມີນັກສໍາມະນາກອນທັງໝົດຈໍານວນ 17 ທ່ານ, ຍິງ 10 ທ່ານ.
ຄອຂ ຈັດພິທີມອບໃບຢັ້ງຢືນໜ່ວຍພັກປອດໃສ, ເຂັ້ມແຂງ, ໜັກແໜ້ນ
ຄັ້ງທີ 4 ປະຈໍາປີ 2021.
ຕອນເຊົ້າວັນທີ 13 ພຶດສະພາ 2022 ຜ່ານມານີ້, ຄະນະໂຄສະນາອົບຮົມແຂວງຫົວພັນ ໄດ້ຈັດພິທີມອບໃບຢັ້ງຢືນໜ່ວຍພັກປອດໃສ, ເຂັ້ມແຂງ, ໜັກແໜ້ນ ຄັ້ງທີ 4 ປະຈໍາປີ 2022. ຢູ່ທີ່ຫ້ອງປະຊຸມຊັ້ນ IV ຫ້ອງວ່າການ ແຂວງຫົວພັນຫຼັງເກົ່າ, ພາຍໃຕ້ການເປັນປະທານຂອງສະຫາຍ ນ ລອງຄໍາ ພອນມີໄຊ ຄະນະປະຈໍາພັກແຂວງ, ຫົວໜ້າຄະນະຈັດຕັ້ງແຂວງ. ມີບັນດາສະຫາຍທີ່ຕາງໜ້າມາຈາກຄະນະກວດກາພັກ, ພະແນກກວດກາລັດແຂວງ, ຄະນະຈັດຕັ້ງແຂວງ ພ້ອມດ້ວຍສະມາຊິກພັກ ເຂົ້າຮ່ວມທັງໝົດ 17 ສະຫາຍ, ຍິງ 7 ສະຫາຍ.
ໃນພິທີ່ຜູ້ເຂົ້າຮ່ວມໄດ້ຮັບຟັງບົດສະຫຼຸບຜົນການປະເມີນການກໍ່ສ້າງພັກປອດໃສ, ເຂັ້ມແຂງ, ໜັກແໜ້ນ ປະຈໍາປີ 2021 ແລະ ທິດທາງແຜນການປະຈໍາປີ 2022 ຂອງໜ່ວຍພັກຄະນະໂຄສະນາອົບຮົມແຂວງ. ເຊີ່ງໄດ້ຍົກໃຫ້ເຫັນດ້ານດີຜົນງານທີ່ຈັດຕັ້ງປະຕິບັດໃນໄລຍະຜ່ານມາ, ເຊິ່ງສະແດງ ອອກໜ່ວຍພັກໂຄສະນາອົບຮົມສ້າງໄດ້ໜ່ວຍພັກປອດໃສ, ເຂັ້ມແຂງ, ໜັກແໜ້ນ ໄດ້ເປັນຄັ້ງທີ່ 4 ປະຈໍາປີ 2021 ປະກອບມີສະມາຊິກພັກທັງໝົດ 19 ສະຫາຍ, 8 ສະຫາຍ, ສໍາຮອງ 0 ສະຫາຍ, ດ້ານອ່ອນຄົງຄ້າງທີ່ຈະໄດ້ປັບປຸງແກ້ໄຂໃນຕໍ່ໜ້າ ແລະ ພ້ອມກັນປະກອບຄໍາຄິດຄໍາເຫັນປຶກສາຫາລືໃສ່ບົດສະຫຼຸບໃຫ້ຈະແຈ້ງສົມບູນຂື້ນຕື່ມ. ຫຼັງຈາກນັ້ນໄດ້ຜ່ານມະຕິຕົກລົງຮັບຮອງໜ່ວຍພັກປອດໃສ, ເຂັ້ມ ແຂງ, ໜັກແໜ້ນ ປະຈໍາປີ 2021, ໃນພິທີ່ດັ່ຍັງໄດ້ມອບໃບຍ້ອງຍໍດີເດັ່ນໃນການຈັດຕັ້ງປະຕິບັດວຽງານຂອງພະນັກງານ-ລັດຖະກອນຂອງຄະນະໂຄສະນາອົບຮົມແຂວງ ຈໍານວນ 16 ສະຫາຍ ເປັນກຽດຂຶ້ນມອບໂດຍສະຫາຍ ນ ລອງຄໍາ ພອນມີໄຊ ຄະນະປະຈໍາພັກແຂວງ, ຫົວໜ້າຄະນະຈັດຕັ້ງແຂວງ.
ມີ 16 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌